ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

    1.  ข้อมูลของบริษัท ณ วันที่ 31 ธันวาคม 2556

บริษัท ซันวู้ดอินดัสทรีส์ จำกัด (มหาชน) (“บริษัทฯ ”)
จดทะเบียนจัดตั้งโดยกลุ่มวยากรณ์วิจิตรเมื่อวันที่ 15 มกราคม 2523
โดยประกอบธุรกิจรับจ้างทำเฟอร์นิเจอร์และเครื่องตกแต่งบ้าน อาคารสำนักงาน
รวมทั้งผลิตเครื่องเรือน ต่อมาบริษัทฯ ได้เข้าจดทะเบียนในตลาดหลักทรัพย์แห่งประเทศไทยเมื่อวันที่
9 พฤษภาคม 2537 โดยมีลักษณะการประกอบธุรกิจ
ผลิตและจำหน่ายผลิตภัณฑ์ไม้สักและผลิตภัณฑ์จากไม้

บริษัทฯ เริ่มประสบปัญหาทางการเงินมาตั้งแต่ปี 2546
โดยได้รับผลกระทบจากอัตราแลกเปลี่ยนจากการแปลงค่าเงินบาท จากภาวะเศรษฐกิจตกต่ำ
และต้นทุนสินค้าเพิ่มสูงขึ้น จากภาวการณ์แข่งขันที่เพิ่มสูงขึ้นอย่างมาก
สินค้าทดแทนหรือสินค้าเลียนแบบ
จนเป็นเหตุให้ผลการดำเนินงานขาดทุนและส่วนของผู้ถือหุ้นน้อยกว่าศูนย์และบริษัทฯ
ต้องยื่นคำร้องขอฟื้นฟูกิจการเมื่อวันที่ 25 เมษายน 2551
โดยเจ้าหนี้ทั้งหลายและศาลล้มละลายกลางได้มีคำสั่งเห็นชอบด้วยแผนเมื่อวันที่ 20 กรกฎาคม 2552
และวันที่ 3 พฤศจิกายน 2552 ตามลำดับ ในระหว่างการดำเนินการตามแผนฟื้นฟูกิจการ บริษัทฯ
ยังคงได้รับผลกระทบทั้งทางตรงและทางอ้อมจากปัญหาวิกฤตเศรษฐกิจต่าง ๆ ตั้งแต่ปลายปี 2552
และส่งผลต่อเนื่องมาถึงปัจจุบัน ทำให้ยอดจำหน่ายสินค้าของบริษัทฯ ลดลงอย่างมีสาระสำคัญ

1.2 การประกอบธุรกิจและนโยบายของบริษัท

จากการที่บริษัทฯ และ บริษัทย่อยได้เข้าสู่กระบวนการฟื้นฟูกิจการของบริษัทนั้น บริษัท
ได้ดำเนินการลดขนาดขององค์กร โดยการรวมการผลิตสินค้าไว้ที่โรงงานบางไทร และ โรงงาน
นวนครเท่านั้น เพื่อการควบคุมค่าใช้จ่ายให้สอดคล้องกับยอดขายที่ลดลง อย่างไรก็ดีจากเดิมที่บริษัทฯ
และบริษัทย่อยผลิตสินค้าเพื่อการส่งออกถึง 98% นั้น
บริษัทฯได้มีนโยบายเพิ่มช่องทางการจัดจำหน่ายภายในประเทศเพิ่มขึ้น
เพื่อลดความเสี่ยงจากความผันผวนของอัตราแลกเปลี่ยน และคู่แข่งขันในตลาดต่างประเทศ

  นโยบายการแบ่งการดำเนินงานของบริษัทในกลุ่ม บริษัท บริษัทย่อย และ บริษัทที่เกี่ยวข้อง
  ได้แบ่งแยกการบริหารและการดำเนินงาน ตามนโยบายของแต่ละบริษัท

-   บริษัท ซันวู้ดอินดัสทรีส์ จำกัด (มหาชน)
    เป็นผู้ผลิตและส่งออกเฟอร์นิเจอร์ไม้สำหรับใช้ภายนอก และ
    ผลิตภัณฑ์ไม้สำหรับก่อสร้างที่อยู่อาศัย เช่น บานประตู ไม้พื้นภายใน และ ภายนอก

-   บริษัท ซัน แคบิเนท จำกัด
    เป็นผู้ผลิตและส่งออกเฟอร์นิเจอร์ไม้สำหรับใช้ภายในบ้านและสำนักงาน

-   บริษัท ลองซานวีเนียร์ จำกัด เป็นผู้ผลิตและจำหน่ายแผ่นไม้บางวีเนียร์
    สำหรับอุตสาหกรรมเฟอร์นิเจอร์ และ ตกแต่ง

-   Gardenside International, Inc. เป็นผู้แทนจำหน่ายสินค้าของบริษัท ซันวู้ดอินดัสทรีส์
    จำกัด (มหาชน) และ บริษัท ซัน แคบิเนท จำกัด ใน ประเทศสหรัฐอเมริกา

-   โครงสร้างการถือหุ้นของกลุ่มบริษัทฯ ณ วันที่ 31 ธันวาคม 2556

  ตามมติคณะกรรมการบริษัทฯ ครั้งที่ 4/2556 เมื่อวันที่ 15 พฤศจิกายน 2556 ได้มีมติให้ บริษัทฯ
  จำหน่ายเงินลงทุนในบริษัทย่อยได้แก่ บริษัท ซัน แคบิเนท จำกัด บริษัท ลองซาน วีเนียร์ จำกัด
  และ SWI International Holdings Co., Ltd. ในราคาจำหน่ายไม่ต่ำกว่าร้อยละ 1
  ของเงินลงทุนจำนวนประมาณ 120,561,640 บาท
  (ปัจจุบันมีการตั้งค่าเผื่อการด้วยค่าของเงินทุนดังกล่าวแล้ว 100%) คิดเป็นมูลค่าจำหน่าย
  1,205,616.00 บาท ซึ่งเป็นราคาตามที่กำหนดไว้ในแผนฟื้นฟูกิจการ ให้แก่บริษัท กรีน ทีค
  (ประเทศไทย) จำกัด ซึ่งไม่มีความเกี่ยวข้องกันกับบริษัทฯ

  ณ วันที่ 31 ธันวาคม 2556 บริษัทฯ จึงไม่มีบริษัทย่อย

-   โครงสร้างรายได้ของกลุ่มบริษัทฯ

+--------------+---------+-----+-------+----+-----+----+-----+----+
| สายผล        | ดำเน    | การ | ปี     | ร  | ปี   | ร  | ปี   | ร  |
| ิตภัณฑ์/กลุ่มธุรกิจ | ินการโดย | ถือห | 2554  | ้อย | 2   | ้อย | 2   | ้อย |
|              |         | ุ้นขอ |       | ละ | 555 | ละ | 556 | ละ |
|              |         | งบร | รายได้ |    |     |    |     |    |
|              |         | ิษัทฯ |       |    | รา  |    | รา  |    |
|              |         | ร้อ  | (ล้า   |    | ยได้ |    | ยได้ |    |
|              |         | ยละ | นบาท) |    |     |    |     |    |
|              |         |     |       |    | (ล  |    | (ล  |    |
|              |         |     |       |    | ้านบ |    | ้านบ |    |
|              |         |     |       |    | าท) |    | าท) |    |
+--------------+---------+-----+-------+----+-----+----+-----+----+
| เ            | บมจ.    |     | 89.39 | 3  | 209 | 7  | 58  | 3  |
| ฟอร์นิเจอร์สนาม | ซันวู้ด    |     |       | 4. | .51 | 0. | .16 | 3. |
| และผลิต       | อินดัสทรีส์ |     |       | 04 |     | 99 |     | 62 |
| ภัณฑ์วัสดุก่อสร้าง |         |     |       |    |     |    |     |    |
|              |         |     |       |    |     |    |     |    |
| ไม้และตกแต่ง   |         |     |       |    |     |    |     |    |
+--------------+---------+-----+-------+----+-----+----+-----+----+
| เ            | Gar     | 100 | 34.84 | 1  | 20  | 6. | 5   | 2. |
| ฟอร์นิเจอร์สนาม | denside |     |       | 3. | .43 | 92 | .15 | 98 |
|              | Intern  |     |       | 27 |     |    |     |    |
|              | ational |     |       |    |     |    |     |    |
|              | Ltd,    |     |       |    |     |    |     |    |
|              | U.S.A.  |     |       |    |     |    |     |    |
+--------------+---------+-----+-------+----+-----+----+-----+----+
| เฟอร์น        | บริษัท ซัน | 100 | 1     | 4  | 38  | 1  | 92  | 5  |
| ิเจอร์ภายในบ้าน | แคบิเนท  |     | 20.30 | 5. | .61 | 3. | .93 | 3. |
|              | จำกัด    |     |       | 80 |     | 08 |     | 73 |
| และในสำนักงาน |         |     |       |    |     |    |     |    |
+--------------+---------+-----+-------+----+-----+----+-----+----+
| แ            | บริษัท    | 100 | 18.09 | 6. | 26  | 9. | 16  | 9. |
| ผ่นไม้บางวีเนียร์ | ลองซาน  |     |       | 89 | .58 | 01 | .72 | 67 |
|              |         |     |       |    |     |    |     |    |
|              | วีเนียร์   |     |       |    |     |    |     |    |
|              | จำกัด    |     |       |    |     |    |     |    |
+--------------+---------+-----+-------+----+-----+----+-----+----+
| รวม          |         |     | 2     | 10 | 295 | 10 | 172 | 10 |
|              |         |     | 62.62 | 0. | .13 | 0. | .96 | 0. |
|              |         |     |       | 00 |     | 00 |     | 00 |
+--------------+---------+-----+-------+----+-----+----+-----+----+

  2. ลักษณะการประกอบธุรกิจของแต่ละสายผลิตภัณฑ์

(1) ผลิตภัณฑ์หรือบริการ

-   ลักษณะผลิตภัณฑ์

  กลุ่มบริษัทฯ แบ่งสายผลิตภัณฑ์ตามรายละเอียดดังนี้

  (1.1) เฟอร์นิเจอร์สำหรับใช้ภายนอก (Outdoor/ Garden Furniture)

  บริษัท ซันวู้ดอินดัสทรีส์ จำกัด (มหาชน)
  เป็นผู้ผลิตและส่งออกเฟอร์นิเจอร์สำหรับใช้ภายนอกในลักษณะเป็นชุดสนาม (Outdoor/Garden
  Furniture) ซึ่งเป็นเฟอร์นิเจอร์ที่ผลิตจากไม้จริง (Solid Wood)
  โดยใช้ไม้สักและแบ่งผลิตภัณฑ์ออกเป็น 2 ประเภท คือ

-   แบบ Classic ได้แก่ เฟอร์นิเจอร์ที่มีรูปทรงแบบเก่าสมัยวิคตอเรียโดยไม่มีการ

  เปลี่ยนแปลงรูปแบบมานาน ลักษณะเด่น คือการใช้ไม้ขนาดใหญ่ แข็งแรง ทนทาน
  เหมาะแก่การใช้งานภายนอก กลางแจ้ง เช่น สนาม หรือสวนสาธารณะ

-   แบบ Trend เป็นแนวความคิดใหม่ในการออกแบบเฟอร์นิเจอร์ที่ใช้ภายนอก
    เพื่อใช้ตั้งบริเวณชานนอกบ้านในฤดูร้อน และใช้ในบ้านได้ด้วยโดยสามารถพับซ้อนเพื่อ

  จัดเก็บได้ในช่วงฤดูหนาว ซึ่งลักษณะเด่นคือมีการพัฒนารูปแบบที่ทันสมัยกว่าแบบ Classic
  มีน้ำหนักเบา หลากหลายสไตล์ และการสามารถออกแบบร่วมกับวัตถุดิบอื่น เช่น สแตนเลส
  (Stainless steel) และหินแกรนิต (Granite)

  (1.2) ผลิตภัณฑ์ไม้สำหรับก่อสร้างที่อยู่อาศัย (Wood Building Materials)

  บริษัท ซันวู้ดอินดัสทรีส์ จำกัด (มหาชน) ได้เพิ่มสายการผลิตผลิตภัณฑ์ไม้สำหรับก่อสร้างที่อยู่อาศัย
  เช่น บานประตู, ไม้พื้น, ลูกขั้นและราวบันได ในช่วงปีที่ผ่านมาบริษัทฯได้นำเสนอผลิตภัณฑ์
  Engineered Flooring เพื่อรองรับธุรกิจอสังหาริมทรัพย์ที่กำลังขยายตัว
  ซึ่งปรากฎว่าได้รับการตอบสนองอย่างดี

3.  เฟอร์นิเจอร์สำหรับใช้ภายในบ้านและสำนักงาน (Home and Office Furniture)

  บริษัท ซันแคบิเนท จำกัด เป็นผู้ผลิตและส่งออกเฟอร์นิเจอร์สำหรับใช้ในบ้านและสำนักงาน
  ตลอดระยะเวลาบริษัทฯ ตระหนักถึงคุณภาพของผลิตภัณฑ์และบริการ
  เพื่อสนองความต้องการและสร้างความพึงพอใจสูงสุดให้กับลูกค้า

  ผลิตภัณฑ์ที่มีคุณภาพภายใต้การควบคุมคุณภาพตามระบบมาตรฐานสากล มีดังนี้

-   เฟอร์นิเจอร์แบบสแกนดิเนเวียน (Scandinavian Design) ชุดห้องอาหาร ชุดห้องรับแขก
    ห้องพักผ่อน ชุดห้องนอน ฯลฯ สำหรับลูกค้าตลาดยุโรป (EU) สหรัฐอเมริกา
    โดยทำการผลิตที่โรงงานนวนคร

-   เฟอร์นิเจอร์ชุดสำนักงาน (Office Collection)
    ที่ผลิตจากไม้คุณภาพสูงและสามารถถอดประกอบได้ (Knock Down)
    เพื่อประหยัดการขนส่งไปยังต่างประเทศ

  (1.4) แผ่นไม้วีเนียร์

  บริษัท ลองซาน วีเนียร์ จำกัด เป็นผู้ผลิตและจำหน่าย แผ่นไม้บางวีเนียร์ (Veneer)
  เพื่อเป็นวัตถุดิบสำหรับอุตสาหกรรมเฟอร์นิเจอร์โดยนำไปปิดผิวหน้า เช่น โต๊ะ, ตู้, ประตู, ฝ้า
  และ ผนัง นอกจากนี้ยังเป็นที่นิยมใช้สำหรับอุตสาหกรรมตกแต่งภายในเรือสำราญ
  และเรือยอร์ชขนาดใหญ่ จากโอกาสทางการตลาดที่เพิ่มขึ้นอย่างต่อเนื่อง
  และกระแสการอนุรักษ์สิ่งแวดล้อม ที่ผ่านมาบริษัทฯ
  ได้ตระหนักถึงการใช้วัตถุดิบจากแหล่งผลิตที่มีการทดแทนอย่างยั่งยืน (SFM)
  ซึ่งได้เผยแพร่ความรู้และข้อเท็จจริงเกี่ยวกับวัตถุดิบที่ใช้ให้

(2) การตลาดและภาวะการแข่งขัน

  ก) นโยบายและลักษณะการตลาดของผลิตภัณฑ์และบริการที่สำคัญ

  บริษัทฯ เป็นผู้ผลิตและจำหน่ายเฟอร์นิเจอร์ไม้และผลิตภัณฑ์จากไม้มากกว่า 30
  ปีและมีความตั้งใจในการรักษาข้อได้เปรียบทางการแข่งขันในตลาดโลก โดยมุ่งเน้น

  ด้านคุณภาพ, การพัฒนาผลิตภัณฑ์รูปแบบใหม่, การส่งมอบตรงเวลาและรักษาสิ่งแวดล้อม
  ในขณะเดียวกันบริษัทฯ
  ได้ตระหนักถึงความสามารถด้านการแข่งขันในระยะยาวโดยพิจารณาปัจจัยอื่นๆที่สำคัญเพิ่มเติม
  ได้แก่ ปัจจัยด้านวัตถุดิบ ด้านเทคโนโลยี การผลิต ด้านทรัพยากรมนุษย์และด้านสิ่งแวดล้อม
  ทั้งนี้เพื่อเพิ่มศักยภาพในการแข่งขัน
  อย่างไรก็ตามเนื่องจากภาวะการชะลอตัวทางเศรษฐกิจในกลุ่มประเทศยุโรป และ สหรัฐอเมริกา
  และเพิ่มช่องทางการจัดจำหน่าย นอกจากนี้บริษัทฯได้นำเสนอผลิตภัณฑ์ Engineered Flooring
  สำหรับตลาดภายในประเทศที่มีความเติบโตอย่างต่อเนื่อง

-   กลยุทธ์การแข่งขัน

  บริษัทฯ มีความมุ่งมั่นในการรักษาจุดเด่นของผลิตภัณฑ์ในด้านคุณภาพ
  และบริการรวมถึงด้านการพัฒนาผลิตภัณฑ์รูปแบบใหม่ๆอย่างต่อเนื่อง
  โดยมีการควบคุมกระบวนการผลิตตั้งแต่ขั้นตอนแรกจนถึงขั้นตอนสุดท้ายอย่างเข้มงวด
  ขณะเดียวกันบริษัทได้ลงทุนในการวางแผนพัฒนารูปแบบผลิตภัณฑ์ใหม่อย่างต่อเนื่องโดยมีการศึกษาวัสดุอื่นๆ
  นอกจากไม้สัก และได้นำเทคนิคใหม่ๆ
  มาช่วยในการพัฒนาเฟอร์นิเจอร์อยู่เสมอโดยมีการว่าจ้างนักออกแบบเฟอร์นิเจอร์ชาวยุโรปเพื่อออกแบบผลิตภัณฑ์ใหม่ให้ตรงตามความต้องการของลูกค้าและตลาด

-   ลักษณะลูกค้า และกลุ่มลูกค้าเป้าหมาย

  กลุ่มบริษัทฯ มีความสัมพันธ์ที่ดีกับลูกค้า โดยเน้นจุดเด่นคุณภาพผลิตภัณฑ์ซึ่งมีความคงทนแข็งแรง
  ใช้งานได้สะดวก ได้มาตรฐาน และ การส่งมอบตรงเวลา จึงทำให้ได้รับความเชื่อมั่นจากลูกค้า
  สำหรับการวางตำแหน่ง

  ผลิตภัณฑ์ของบริษัทฯ ได้มุ่งเน้นไปยังกลุ่มลูกค้าที่มีรายได้ระดับกลางถึงระดับสูง ในตลาดยุโรป
  สหรัฐอเมริกา เอเชีย และในประเทศ

-   การจำหน่ายและช่องทางการจำหน่าย

  กลุ่มบริษัทมีการจำหน่ายทั้งในและต่างประเทศ โดยมีการเพิ่มการจำหน่ายในประเทศประมาณ
  80% และจำหน่ายไปยังต่างประเทศประมาณ 20%ของช่องทางการจำหน่าย ผลิตภัณฑ์ของบริษัท
  ซันวู้ดอินดัสทรีส์ จำกัด (มหาชน) สามารถแบ่งออกเป็น 3 กลุ่ม

  1) การขายตรงให้แก่ลูกค้ารายใหญ่ซึ่งเป็นผู้นำเข้า

  2) การขายให้กับบริษัทในเครือ

  3) การขายในตลาดภายในประเทศตรงกับโครงการ

  อสังหาริมทรัพย์ และบริษัทรับเหมาก่อสร้างรายใหญ่

ตารางแสดงสัดส่วนการขายสินค้าภายในประเทศและต่างประเทศ

หน่วย : ล้านบาท

[TABLE]

ข. ภาวะอุตสาหกรรมและการแข่งขัน

  บริษัท ซันวู้ดอินดัสทรีส์ จำกัด (มหาชน)

-   สภาพการแข่งขันในอุตสาหกรรม

  สภาวะการแข่งขันของอุตสาหกรรมเฟอร์นิเจอร์ในปัจจุบันสูงขึ้นโดยเฉพาะเฟอร์นิเจอร์สำหรับใช้ภายนอกในตลาดโลกยังคงมีการแข่งขันที่รุนแรงส่งผลให้ผู้ผลิตและผู้ขายเฟอร์นิเจอร์มีจำนวนเพิ่มขึ้น
  โดยเฉพาะอย่างยิ่งผู้ผลิตจาก จีน อินโดนีเซีย มาเลเซีย พม่า
  และเวียดนามได้เพิ่มศักยภาพและขีดความสามารถในการผลิตและส่งออกเฟอร์นิเจอร์สู่ตลาดโลก
  โดยเฉพาะด้านราคาสินค้า

  สำหรับผลิตภัณฑ์ Engineered Flooring นั้น มีการแข่งขันกับสินค้าใกล้เคียง และ
  สินค้าทดแทน เช่น ไม้พื้น Solid , ลามิเนต , กระเบื้องเซรามิค
  แต่บริษัทฯได้เน้นในผลิตภัณฑ์ที่เป็นไม้จริง มีการควบคุมคุณภาพ และ การรับรองคุณภาพผลิตภัณฑ์

-   จำนวนคู่แข่งขัน

  ในตลาดเฟอร์นิเจอร์คู่แข่งขันส่วนใหญ่เป็นผู้ผลิตมาจากประเทศในแถบเอเซีย
  ผู้ผลิตเหล่านี้จัดจำหน่ายผลิตภัณฑ์คุณภาพปานกลางในราคาถูกไปยังอเมริกาและยุโรปเป็นหลัก
  การแข่งขันที่รุนแรงเช่นนี้ เกิดขึ้นในตลาดระดับล่างและตลาดระดับกลาง
  และส่งผลกระทบต่อตลาดผู้บริโภคในตลาดระดับบนเช่นกัน และผลิตภัณฑ์ไม้พื้นมีสินค้าใกล้เคียง
  และ สินค้าทดแทนทั้งในและต่างประเทศ ย่อมทำให้บริษัทฯอยู่ในภาวะการแข่งขันสูง

-   บริษัทฯ เปรียบเทียบกับคู่แข่งขัน

  ลูกค้ามีความเชื่อมั่นในศักยภาพของบริษัทฯ ตามที่กล่าวมาแล้ว
  เนื่องจากประสบการณ์ในอุตสาหกรรมไม้มายาวนานกว่า 30 ปี บริษัทฯ
  มีความมุ่งมั่นในการพัฒนาปรับปรุงผลิตภัณฑ์ทั้งในด้านคุณภาพและบริการ
  ตลอดจนมีการพัฒนาผลิตภัณฑ์รูปแบบใหม่ๆ อย่างต่อเนื่อง
  เพื่อตอบสนองความต้องการของลูกค้าและตลาดที่มีการเปลี่ยนแปลงอย่างรวดเร็วในภาวะปัจจุบัน
  นอกจากนี้ผลิตภัณฑ์ไม้พื้นมีความโดดเด่น ในราคาที่ไม่สูงมากนัก มีการใช้ไม้อย่างมีประสิทธิภาพ
  โดยคงความสวยงามและคุณภาพ ทั้งผลิตได้ตามความต้องการของลูกค้า และ
  มีการรับประกันสินค้า

-   สถานภาพ และศักยภาพในการแข่งขัน

  ปัจจุบันผลิตภัณฑ์เฟอร์นิเจอร์มีการแข่งขันกันอย่างรุนแรงในตลาดระดับล่างและกลาง
  ซึ่งอาจไม่ส่งผลกับผลิตภัณฑ์ของบริษัทฯมากนัก เพราะผลิตภัณฑ์ของบริษัทอยู่ในตลาดระดับบน
  โดยเน้นคุณภาพสูงจึงมีคู่แข่งหลักๆ น้อยราย
  อย่างไรก็ตามบริษัทฯมิได้ละเลยสถานการณ์ที่เกิดขึ้นยังคงนำนโยบายหลักๆ ที่สำคัญ
  ได้แก่การบริหารจัดการต้นทุนการผลิต
  นโยบายการตลาดเชิงรุกมาปฎิบัติอย่างต่อเนื่องเพื่อดำรงและเพิ่มศักยภาพในการแข่งขันของบริษัทฯ
  ต่อไป ผลิตภัณฑ์ Engineered Flooring เน้นเป็นสินค้าในตลาดระดับกลาง และ บน
  ที่สามารถผลิตตอบสนองความต้องการของลูกค้าที่แตกต่างกัน

  บริษัท ซัน แคบิเนท จำกัด

  ในสภาวะตลาดที่มีการแข่งขันกันอย่างต่อเนื่องของผลิตภัณฑ์เฟอร์นิเจอร์ไม้ที่ใช้ภายในบ้านและสำนักงาน
  บริษัทฯ ยังคงรักษาภาวะการเป็นผู้นำตลาดของผลิตภัณฑ์ประเภทนี้ เนื่องจากบริษัทฯ
  มีศักยภาพเหนือคู่แข่งขันในด้านต้นทุนการผลิต เนื่องจากบริษัทฯมีฐานการผลิตใกล้แหล่งวัตถุดิบ
  ส่งผลให้ต้นทุนของวัตถุดิบและค่าขนส่งต่ำกว่าคู่แข่งขัน
  อีกทั้งต้นทุนค่าแรงของบริษัทฯยังต่ำกว่าในขณะที่คุณภาพของแรงงานไทยอยู่ในระดับใกล้เคียงกับกลุ่มผู้ผลิตในแถบยุโรป
  ขณะเดียวกันบริษัทฯมีผลิตภัณฑ์ที่หลากหลายให้ลูกค้าได้เลือกสรรอีกทั้งรูปแบบผลิตภัณฑ์ที่ทันสมัย
  ใช้งานสะดวกและทนทาน ส่งมอบตรงเวลา
  และบริการหลังการขายที่ดีทำให้ลูกค้าได้รับความพึงพอใจสูงสุด รวมทั้งบริษัทฯ
  ได้เพิ่มประสิทธิภาพ และประสิทธิผลในการดำเนินงานอย่างต่อเนื่อง

บริษัท ลองซาน วีเนียร์ จำกัด

  ในช่วง 3-4 ปีที่ผ่านมา เกิดวิกฤตการณ์ทางเศรษฐกิจทั่วโลกโดยเฉพาะในแถบยุโรป
  ทำให้กลุ่มโรงงานผลิตไม้วีเนียร์ในแถบประเทศยุโรปได้ปิดตัวลงเนื่องจากไม่สามารถทนสภาวะการขาดทุนได้

  บริษัท ลองซาน วีเนียร์ เองได้รับผลกระทบอย่างมีนัยสำคัญเช่นกัน
  อาจสรุปได้ว่าตลาดไม้วีเนียร์ได้รับผลกระทบอย่างเป็นนัยสำคัญเช่นกัน
  ดังเห็นได้จากยอดจำหน่ายลดลงอย่างมาก

(3) การจัดหาผลิตภัณฑ์และบริการ

(ก) ลักษณะการจัดให้ได้มาซึ่งผลิตภัณฑ์

การผลิต จำนวนโรงงาน กำลังการผลิต และนโยบายการผลิต

-   การจัดให้ได้มาซึ่งผลิตภัณฑ์บริษัทฯ มีโรงงานทั้งสิ้น 5แห่ง คือ ที่จังหวัดปทุมธานี 1 แห่ง
    และที่จังหวัดพระนครศรีอยุธยา 4 แห่ง

[TABLE]

การผลิตและกำลังการผลิตของกลุ่มบริษัทฯ

-   นโยบายการผลิตที่สำคัญ

  กลุ่มบริษัทฯ มีนโยบายในการผลิตโดยแบ่งการผลิตออกเป็น

1)  ผลิตตามคำสั่งซื้อลูกค้า

2)  สำหรับนโยบายการผลิตที่สำคัญยังคงเน้นด้านคุณภาพ การออกแบบ รูปแบบ
    ความสะดวกในการใช้ ความทนทาน และการส่งมอบตรงเวลา
    ซึ่งนโยบายการผลิตดังกล่าวมีวัตถุประสงค์หลักเพื่อสร้างความพึงพอใจสูงสุดและความมั่นใจให้กับลูกค้าทั้งทางด้านคุณภาพ
    บริการและการส่งมอบตรงเวลา

-   การจัดหาวัตถุดิบ

1) บริษัท ซันวู้ดอินดัสทรีส์ จำกัด (มหาชน) :

  วัตถุดิบหลักที่สำคัญ คือไม้สักแปรรูป และไม้แปรรูปชนิดอื่น

  กึ่งสำเร็จรูป ไม้วีเนียร์ ฟิตติ้ง โครงสแตนเลส กาว สี ผ้า และกล่อง ฯลฯ
  วัตถุดิบที่ใช้ในงานเฟอร์นิเจอร์จะใช้ชิ้นส่วนที่ทำด้วยไม้สักเป็นส่วนมาก ในปัจจุบันบริษัทฯ
  ได้พัฒนาผลิตภัณฑ์ไม้พื้น Engineered Flooring โดยมีหลักคือ การใช้ไม้อย่างมีประสิทธิภาพ
  และ ลดประมาณการใช้ไม้สัก แต่ยังคงความสวยงาม และคุณภาพ

-   วัสดุทดแทน

บริษัทฯ สามารถใช้ไม้ประเภทอื่นทดแทนไม้สัก อาทิเช่น ไม้โอ๊ค ไม้เชอรี่

  ไม้มะม่วงป่า และไม้ยางพารา เป็นต้น ซึ่งไม้ดังกล่าวมีราคาถูกกว่าไม้สัก
  อย่างไรก็ตามบริษัทฯยังคงเน้นการผลิตเฟอร์นิเจอร์ไม้สักเป็นหลักเนื่องจากมีความสวยงามเป็นเลิศอายุการใช้งานยาวนาน
  มีมูลค่าเพิ่มสูงต่อหน่วยและยังคงได้รับความนิยมจากผู้บริโภคอย่างแพร่หลาย นอกจากนี้บริษัทฯ
  ได้ใช้โลหะผสมผสานกับการใช้ไม้สัก เช่น สแตนเลส
  และเป็นส่วนประกอบในการผลิตเฟอร์นิเจอร์ได้อย่างโดดเด่น
  ซึ่งเป็นการสร้างรูปลักษณ์ใหม่ให้กับผลิตภัณฑ์โดยการผสมผสาน

  กันอย่างเหมาะสมลงตัวและมีความงดงาม

2) บริษัท ซัน แคบิเนท จำกัด

  วัตถุดิบหลักที่สำคัญในการผลิตของบริษัทฯ ได้แก่ ไม้สักแปรรูปและไม้วีเนียร์ โดยบริษัทฯ
  สั่งซื้อโดยตรงจากต่างประเทศ บางส่วนสั่งซื้อจากบริษัทในเครือเช่น บริษัท ซันวู้ดอินดัสทรีส์
  จำกัด (มหาชน) บริษัท ลองซาน วีเนียร์ จำกัด และจากผู้ประกอบการไม้ในประเทศ

  3) บริษัท ลองซาน วีเนียร์ จำกัด

  ไม้สักเป็นวัตถุดิบที่สำคัญในการผลิต โดยบริษัทฯ นำไม้จากต่างประเทศเกือบทั้งหมด ทั้งนี้บริษัทฯ
  เป็นผู้จัดหาวัตถุดิบไม้ซุงด้วยตนเองโดยคัดเลือกซุงชั้นดีเพื่อนำมา Slice เป็นแผ่นไม้บางวีเนียร์
  ส่วนซุงที่คุณภาพต่ำจะนำไปจำหน่ายให้แก่โรงเลื่อยในเขตกรุงเทพฯต่อไป

  4) งานที่ยังไม่ส่งมอบ

  -ไม่มี

3. ปัจจัยความเสี่ยง

  บริษัทฯ และบริษัทย่อย ได้รับผลกระทบจากอุทกภัยเมื่อเดือนตุลาคม 2554 ทำให้เครื่องจักร
  อาคาร และ วัตถุดิบ ของบริษัทฯ ได้รับความเสียหายอย่างมาก ทำให้บริษัทฯ
  ได้หยุดดำเนินการในช่วงน้ำท่วมประมาณ 3 เดือน เมื่อสามารถเข้าดำเนินการได้บริษัทฯ
  ใช้เวลาในการซ่อมแซมเครื่องจักรและอาคารโรงงาน
  อีกทั้งจัดหาวัตถุดิบเพื่อทดแทนวัตถุดิบที่เสียหายจากการถูกน้ำท่วม ดังนั้น บริษัทฯ
  ได้เกิดความเสี่ยงในการดำเนินธุรกิจดังนี้ :

1)  ความเสี่ยงทางการตลาด

  บริษัทฯมีนโยบายกระจายความเสี่ยงด้านการตลาดด้วยการขายที่มิต้องพึ่งพิงตลาดต่างประเทศอย่างเดียว
  โดยการเพิ่มการขายตลาดภายในประเทศ ด้วยการจำหน่ายผ่าน Showroom ที่ถนนรัชดาภิเษก
  เพื่อรองรับลูกค้ารายย่อย ลูกค้าโครงการ และ ตัวแทนจำหน่ายภายในประเทศ เช่น
  โครงการบ้านจัดสรร อาคารสำนักงาน โรงแรม ฯลฯ
  เพื่อเป็นการกระจายความเสี่ยงทางการตลาด

2)  ความเสี่ยงทางการเงิน

  บริษัทฯ อาจมีความเสี่ยงทางการเงินอยู่ 3 ประการ คือ (1)
  ความเสี่ยงเนื่องจากความผันผวนของอัตราดอกเบี้ยเงินกู้ อย่างไรก็ตามบริษัทฯ
  ซึ่งเข้าสู่กระบวนการฟื้นฟูกิจการ ความเสี่ยงในส่วนนี้จะมีผลกระทบน้อยลง (2)
  การลดระดับสินค้าคงคลังของบริษัทฯ ย่อยในต่างประเทศ เพื่อรักษาระดับต้นทุนทางการเงิน (3)
  ความเสี่ยงจากการแลกเปลี่ยนเงินตราต่างประเทศจากการประกอบการ

3)  ความเสี่ยงทางการผลิต

  เนื่องจากวัตถุดิบไม้สักเป็นวัตถุดิบหลักของการผลิตได้รับความเสียหายจากการถูกน้ำท่วมเสียหายทำให้บริษัทฯ
  ต้องซื้อไม้เพื่อทดแทนซึ่งมีความสำคัญต่อการผลิตมาก ดังนั้นความเสี่ยงทางการผลิต คือ
  ความเสี่ยงที่เกี่ยวข้องกับวัตถุดิบ ซึ่งมีอยู่ 2 ประการ คือ

  (1) ความเสี่ยงในด้านแหล่งวัตถุดิบ เนื่องจากบริษัทฯ ใช้ ไม้สัก สำหรับการผลิตเฟอร์นิเจอร์
  ซึ่งแหล่งวัตถุดิบมีจำกัด และอาจไม่ได้คุณภาพดีเท่าเดิมที่มีในสต๊อก
  จากการที่ไม้สักเป็นไม้ที่เกิดตามธรรมชาติ
  และกว่าจะมีคุณภาพที่อยู่ตัวแล้วเพียงพอจะนำมาใช้งานได้ต้องมีอายุ 25 ปีขึ้นไป
  ในปัจจุบันไม้สักในประเทศเป็นไม้จากป่าปลูกเสียส่วนใหญ่ ที่มีอายุโดยเฉลี่ย 10-20
  ปีและคุณภาพยังไม่อยู่ตัว เพื่อเป็นการลดความเสี่ยงนี้ บริษัทฯ ได้ (i) เลือกใช้ไม้อื่นๆ
  ที่มีคุณสมบัติเทียบเท่าไม้สักในการผลิตเฟอร์นิเจอร์แทนไม้สัก เช่น ไม้โอ๊ค ไม้เชอรี่ เป็นต้น
  แต่ยังไม่เป็นที่ยอมรับของลูกค้าส่วนใหญ่ (ii) ใช้ส่วนประกอบบางส่วนเป็นโลหะประเภท
  Stainless Steel เพื่อลดการใช้ Solid Teak Wood สำหรับเป็นโครงสร้างหลัก (iii)
  พัฒนาเปลี่ยนแปลงรูปแบบการใช้ Solid Teak Wood ที่มีราคาสูง มาเป็น Laminated Teak
  Wood เพื่อช่วยลดต้นทุนวัตถุดิบในการผลิต โดยไม่มีผลกระทบใดๆ
  ต่อคุณภาพและรูปลักษณ์ของสินค้า

  สำหรับผลิตภัณฑ์ Engineered Flooring และ Yacht Deck
  บริษัทฯได้มีการพัฒนาเพื่อการใช้วัตถุดิบอย่างมีประสิทธิภาพ และ ประสิทธิผล
  เพื่อการลดต้นทุนการผลิต และสามารถแข่งขันในตลาดโครงการอสังหาริมทรัพย์ภายในประเทศได้
  โดยยังคงคุณภาพ และรูปลักษณ์ของผลิตภัณฑ์ไม้จริง
  ซึ่งได้รับการตอบสนองจากตลาดในประเทศอย่างสูง

(2) ความเสี่ยงในด้านคุณภาพวัตถุดิบและการควบคุมการผลิตในด้านการรักษาคุณภาพของวัตถุดิบ
    ที่เข้าสู่สายการผลิตให้เป็นเหมือนกันทุกครั้ง เนื่องจากบริษัทฯ
    ใช้ไม้สักเป็นวัตถุดิบที่คุณสมบัติทางกายภาพอาจเปลี่ยนแปลงได้
    ถึงแม้จะอยู่ในรูปของไม้ซุงที่ตัดหรือแปรรูปแล้วก็ตาม
    โดยเฉพาะอย่างยิ่งไม้สักหายากขึ้นและราคาสูงขึ้นอย่างมาก
    การเลือกวัตถุดิบที่มีคุณภาพเดิมเข้าสู่สายการผลิตเป็นไปได้ยากขึ้นและถือเป็นความเสี่ยงที่เกิดขึ้นเสมอในอุตสาหกรรมการผลิตเฟอร์นิเจอร์ไม้สัก
    บริษัทฯ
    พยายามที่จะลดความเสี่ยงนี้โดยการจัดสรรไม้ที่มาจากแหล่งเดียวกันให้เข้าสู่สายการผลิตพร้อมกันเพื่อให้คุณภาพออกมาเหมือนกันความเสี่ยงในด้านอื่นๆ
    ของการผลิต ไม่มีนัยสำคัญต่อบริษัทฯ ทั้งในด้านมูลค่าและการจัดการ

4)  ความเสี่ยงในการดำเนินธุรกิจ

  บริษัทฯ มีภาระหนี้สินในจำนวนที่สูง และเข้าสู่กระบวนการฟื้นฟูกิจการ เมื่อปี 2552
  และได้รับการอนุมัติจากเจ้าหนี้ให้แก้ไขแผนฟื้นฟูกิจการ เนื่องจากบริษัทฯ
  ได้รับผลกระทบจากอุทกภัยเมื่อเดือนตุลาคมปี 2554
  ทำให้บริษัทฯต้องหยุดดำเนินการผลิตชั่วคราวนั้น
  จึงมีความเสี่ยงในการดำเนินธุรกิจจากการขาดเงินทุนหมุนเวียนในการดำเนินธุรกิจอีกทั้งแหล่งวัตถุดิบที่มีจำนวนจำกัด
  ซึ่งมีผลทำให้ต้นทุนสินค้ามีราคาสูงขึ้น อีกทั้งมีสินค้าทดแทนที่มีลักษณะคล้ายคลึงกับสินค้าของบริษัทฯ
  แต่มีราคาและคุณภาพต่ำกว่ามาแข่งขันในตลาดการแข่งขันในตลาดต่างประเทศที่รุนแรงโดยเฉพาะสินค้าจากประเทศเพื่อนบ้านซึ่งมีต้นทุนสินค้าที่ต่ำกว่า
  รวมถึงการชะลอตัวทางเศรษฐกิจของตลาดหลักทั้งในสหรัฐอเมริกา ญี่ปุ่น สหภาพยุโรป
  จึงส่งผลให้บริษัทฯ ไม่สามารถจ่ายชำระหนี้ให้แก่เจ้าหนี้ได้ตามแผนฟื้นฟูกิจการ บริษัทฯ
  ลดความเสี่ยงในส่วนนี้ด้วยการสรรหานักลงทุนที่มีศักยภาพเข้าร่วมทุนกับบริษัทฯ ซึ่งในปี 2556
  บริษัทฯ
  ได้ดำเนินการตามแผนฟื้นฟูกิจการในเรื่องนักลงทุนแล้วเสร็จและจ่ายชำระหนี้แก่เจ้าหนี้ครบถ้วนตามแผนฟื้นฟูกิจการแล้วและอยู่ระหว่างการดำเนินการเพิ่มทุนให้แก่บุคคลในวงจำกัด
  กล่าว คือ นายชูชาติ ชัยชูเกียรติ และนายสมพงษ์ ปิยะบงการ
  และการเพิ่มทุนเพื่อการแลกหุ้นหรือการควบรวมกิจการกับบริษัท บิ๊ก คาเมร่า จำกัด
  ซึ่งหากบริษัทฯ ไม่สามารถเข้าควบรวมกิจการกับบริษัท บิ๊ก คาเมร่า จำกัด ได้
  อาจส่งผลให้นบริษัทไม่สามารถดำรงคุณสมบัติของบริษัทจดทะเบียนและเข้าข่ายถูกเพิกถอนเนื่องจากมีส่วนของผู้ถือหุ้นน้อยกว่า
  20 ล้านบาท และไม่มีธุรกิจหลักที่จะดำเนินการได้อย่างต่อเนื่อง
  การเพิ่มทุนและการควบรวมกิจการในครั้งนี้
  เป็นแนวทางเพื่อปรับปรุงคุณสมบัติของบริษัทให้สามารถขยายระยะเวลาการฟื้นฟูกิจการตามหลักเกณฑ์ของตลาดหลักทรัพย์แห่งประเทศไทยและแก้ไขเหตุเพิกถอนจากเหตุการณ์ดังกล่าวได้

4.  ทรัพย์สินที่ใช้ในการประกอบธุรกิจ

    1.  ทรัพย์สินถาวรหลักที่บริษัทฯ และบริษัทย่อยใช้ประกอบธุรกิจ

  ตามมติคณะกรรมการบริษัทฯ ครั้งที่ 4/2556 เมื่อวันที่ 15 พฤศจิกายน 2556
  มีมติอนุมัติให้บริษัทฯ จัดตั้งบริษัทย่อย คือบริษัท ซัน แอสเซท แอนด์ บิสซิเนส จำกัด
  เพื่อรับโอนธุรกิจผลิตและจำหน่ายเฟอร์นิเจอร์จากไม้และผลิตภัณฑ์จากไม้
  และอนุมัติให้ทำการโอนธุรกิจผลิตและจำหน่ายเฟอร์นิเจอร์จากไม้ซึ่งประกอบด้วย ทรัพย์สิน หนี้สิน
  ใบอนุญาตประกอบกิจการ ตราสินค้า
  และพนักงานทั้งหมดที่เกี่ยวข้องกับธุรกิจผลิตและจำหน่ายเฟอร์นิเจอร์จากไม้และผลิตภัณฑ์จากไม้ให้แก่บริษัทย่อย
  (ซันแอสเซท) ตามราคาทางบัญชี (27,350,480.32 บาท) ราคาโอนมูลค่า 30,000,000
  บาท (สามสิบล้านบาท)

  ดังนั้น ณ วันที่ 31 ธันวาคม 2556 บริษัทฯ ไม่มีทรัพย์สินที่เป็นเจ้าของ และไม่มีบริษัทย่อย

4.2 ปี 2556 บริษัทฯ ไม่มีการลงทุนในบริษัทย่อยและบริษัทร่วม

2.  ตามมติคณะกรรมการบริษัทฯ ครั้งที่ 4/2556 เมื่อวันที่ 15 พฤศจิกายน 2556 มีมติอนุมติให้

  บริษัทฯ จำหน่ายเงินลงทุนในบริษัทย่อย (ซันแอสเซท) มูลค่า 30,000,000 บาท
  ที่ประกอบกิจการผลิตและจำหน่ายเฟอร์นิเจอร์จากไม้และผลิตภัณฑ์จากไม้ให้แก่ Mr. Diego
  Vassalie ซึ่งเป็นนักลงทุนที่ได้ยื่นหนังสือแสดงเจตจำนงซื้อกิจการธุรกิจไม้ของบริษัทฯ
  และเมื่อวันที่ 24 ธันวาคม 2556 บริษัทฯ ได้รับการชำระเงินค่าซื้อธุรกิจไม้จาก Mr. Diego
  ซึ่งบริษัทฯ นำไปจ่ายชำระเจ้าหนี้ตามแผนฟื้นฟูกิจการแล้วเมื่อวันที่ 25 ธันวาคม 2556
  การจำหน่ายเงินลงทุนในบริษัท ซัน แอสเซท แอนด์ บิสซิเนส
  ให้แก่นักลงทุนนี้เข้าข่ายเป็นการทำรายการจำหน่ายไปซึ่งสินทรัพย์ของบริษัทฯ
  ตามที่กำหนดไว้ในประกาศรายการได้มาจำหน่ายไปของบริษัทเมื่อวันที่ 18 พฤศจิกายน 2556
  แต่ไม่เข้าข่ายรายการที่เกี่ยวโยง

  ทรัพย์สินที่ไม่มีตัวตนที่สำคัญ ณ วันที่ 31 ธันวาคม 2556

-   เครื่องหมายการค้า

  - ไม่มี -

-   สิทธิบัตร

  - ไม่มี -

5.  ข้อพิพาททางกฎหมาย

  บริษัทฯ ไม่มีข้อพิพาททางกฎหมายที่อาจมีผลกระทบด้านลบต่อสินทรัพย์ของบริษัทฯ

  หรือของบริษัทย่อย ที่มีจำนวนสูงกว่าร้อยละ 5 ของส่วนของผู้ถือหุ้น ของบริษัทฯ

  ณ วันที่ 31 ธันวาคม 2556

6. ข้อมูลทั่วไปและข้อมูลสำคัญอื่น

1.  ข้อมูลทั่วไป ณ วันที่ 31 ธันวาคม 2556

บริษัท ซันวู้ดอินดัสทรีส์ จำกัด (มหาชน)

สำนักงานใหญ่

ตั้งอยู่เลขที่ 32/2 ชั้น 3 หมู่ที่ 5 ถนนบางไทร-เชียงรากน้อย ตำบลราชคราม

อำเภอบางไทร จังหวัดพระนครศรีอยุธยา

โทรศัพท์ : 035 366 534

โทรสาร : 035 366 535

E-mail : sw-ho@sunwoodgroup.com

Home Page : www.sunwoodgroup.com , www.teakest.com

1.3) บุคคลอ้างอิงอื่นๆ

-   นายทะเบียนหุ้นสามัญ บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 ถนนรัชดาภิเษก แขวงคลองเตย เขตคลองเตย

  กรุงเทพฯ 10110

โทรศัพท์ 02 229 2800

-   ผู้สอบบัญชี น.ส. ซูซาน เอี่ยมวณิชชา

  ผู้สอบบัญชีรับอนุญาตเลขที่ 4306 หรือ

  นายสุชาติ พานิชย์เจริญ

  ผู้สอบบัญชีรับอนุญาตเลขที่ 475 หรือ

  นายสมยศ วิวรรธน์อภินัย

  ผู้สอบบัญชีรับอนุญาตเลขที่ 5476

แห่งบริษัท เอส พี ออดิท จำกัด

เลขที่ 503/21 อาคาร เค.เอส.แอล. ทาวเวอร์ ชั้น 12

ถนนศรีอยุธยา แขวงพญาไท เขตราชเทวี กรุงเทพฯ 10400

หมายเลขโทรศัพท์ 02 264 6172 - 4

หมายเลขโทรสาร 02 642 6253

-   สถาบันการเงินที่ติดต่อ ธนาคารกรุงเทพ จำกัด (มหาชน)

  ธนาคารไทยพาณิชย์ จำกัด(มหาชน)

1.  ข้อมูลสำคัญอื่น

(1) เมื่อวันที่ 25 เมษายน 2551 บริษัทฯ ได้ยื่นคำร้องขอฟื้นฟูกิจการ ต่อศาลล้มละลายกลาง
    ซึ่งศาลล้มละลายกลางได้มีคำสั่งให้บริษัทฯ ฟื้นฟูกิจการและตั้งบริษัทฯ เป็นผู้ทำแผน เมื่อวันที่
    14 กรกฎาคม 2551 และศาลได้มีคำสั่งเห็นชอบแผนฟื้นฟูของกิจการ เมื่อวันที่ 3 พฤศจิกายน
    2552

สาเหตุหลักและความจำเป็นที่ทำให้บริษัทฯ เข้าสู่กระบวนการฟื้นฟูกิจการ

-   บริษัทฯ ประสบปัญหาด้านการเงิน
    โดยได้รับผลกระทบจากอัตราแลกเปลี่ยนในการแข็งค่าของเงินบาท
    เนื่องจากผลิตภัณฑ์ของกลุ่มบริษัทฯ กว่าร้อยละ 90
    ของสินค้าที่ผลิตทั้งหมดถูกส่งออกไปจำหน่ายยังต่างประเทศ เป็นเหตุให้กลุ่มบริษัทฯ
    มียอดขายสินค้าลดลง

-   แหล่งวัตถุดิบที่มีจำนวนจำกัด จึงทำให้ต้นทุนสินค้าและไม้สักได้ปรับราคาสูงขึ้น
    ในขณะที่ราคาขายผลิตภัณฑ์ของกลุ่มบริษัทฯ ไม่สามารถปรับราคาขึ้นได้ตามราคาต้นทุนสินค้าได้
    เนื่องจากมีการแข่งขันสูงและยังได้รับการลอกเลียนแบบเพื่อผลิตสินค้าที่คล้ายกันแต่คุณภาพต่ำกว่า

-   บริษัทฯ ขาดการสนับสนุนด้านเงินทุนจากสถาบันการเงิน
    เพื่อนำมาใช้เป็นเงินทุนหมุนเวียนในกิจการของบริษัทฯ ประกอบกับผลการดำเนินงานที่ลดต่ำลง
    จึงทำให้บริษัทฯ ไม่สามารถชำระหนี้แก่เจ้าหนี้สถาบันการเงินได้

วัตถุประสงค์ของการฟื้นฟูกิจการ

-   เพื่อแก้ไขปัญหาภาระหนี้สินของบริษัทฯ
    ให้อยู่ในระดับที่เหมาะสมและสอดคล้องกับความสามารถในการสร้างกระแสเงินสดจากการดำเนินงานของบริษัทฯ
    ในอนาคต และเพื่อให้การฟื้นฟูกิจการนี้ส่งผลให้บริษัทฯ มีฐานะทางการเงินที่มั่นคงและดีขึ้น
    สามารถจัดหาเงินทุนหรือเงินกู้สำหรับเป็นเงินทุนหมุนเวียนเพื่อใช้ในการซื้อวัตถุดิบ
    และชำระค่าใช้จ่ายในการดำเนินการ อันจะส่งผลให้กิจการของบริษัทฯ
    สามารถดำเนินธุรกิจต่อไปและยังคงมีความสามารถในการแข่งขันในตลาดได้

-   การฟื้นฟูกิจการเป็นการแก้ไขปัญหาที่ดีที่สุดสำหรับเจ้าหนี้ภายใต้สภาวะการณ์ที่เป็นอยู่ในปัจจุบัน

สรุปเรื่องการฟื้นฟูกิจการสรุปดังนี้ :

บริษัทฯ จ่ายชำระหนี้ตามแผนฟื้นฟูไตรมาสที่ 1/2553 สำหรับไตรมาสที่ 2/2553 และ ไตรมาสที่
3/2553บริษัทฯมิได้จ่ายชำระ โดยเมื่อวันที่ 15 ตุลาคม พ.ศ. 2553 ที่ประชุมคณะกรรมการเจ้าหนี้
ได้มีมติด้วยคะแนนเสียงส่วนใหญ่ให้ส่งหนังสือแจ้งการผิดนัดชำระหนี้ถึงบริษัทฯ

ต่อมาวันที่ 26 ตุลาคม 2553 บริษัทฯ
ได้รับหนังสือแจ้งการผิดนัดชำระหนี้ตามแผนฟื้นฟูกิจการจากคณะกรรมการเจ้าหนี้ฉบับลงวันที่ 22
ตุลาคม 2553 โดยข้อกำหนดของแผนฟื้นฟูกิจการกำหนดให้ บริษัทฯ
ต้องดำเนินการแก้ไขเหตุผิดนัดดังกล่าวภายใน 60
วันนับแต่วันที่ได้รับแจ้งเป็นลายลักษณ์อักษรจากคณะกรรมการเจ้าหนี้ ซึ่งจะครบกำหนดในวันที่ 26
ธันวาคม 2553

วันที่ 4 พฤศจิกายน 2553 บริษัทฯ
ได้ทำหนังสือถึงคณะกรรมการเจ้าหนี้ชี้แจงเกี่ยวกับการผิดนัดชำระหนี้ดังกล่าว โดยชี้แจงว่า
บริษัทฯได้ดำเนินการอย่างเต็มความสามารถที่จะชำระหนี้ตามแผนฟื้นฟูกิจการ
แต่เนื่องจากภาวะเศรษฐกิจตลาดในต่างประเทศทั้งในยุโรป และ
สหรัฐอเมริกาซึ่งเป็นตลาดหลักของบริษัทมีปัญหา เผชิญกับภาวะถดถอย
แม้รัฐบาลของภูมิภาคเหล่านั้นกำลังพยายามแก้ไขปัญหา แต่สถานการณ์ยังคงไม่กระเตื้องมากนัก
รวมถึงค่าเงินบาทที่แข็งค่าขึ้น ส่งผลให้รายได้และกำไรของกิจการลดลงอย่างมีนัยสำคัญ
บริษัทฯจึงได้พยายามแก้ไขปัญหาโดยการขยายฐานลูกค้าในประเทศ และออกผลิตภัณฑ์ใหม่
ซึ่งได้รับการตอบรับและสั่งซื้อสินค้าจากบริษัทฯเป็นอย่างดี
แต่เนื่องจากปัญหาสถานการณ์ทางการเมืองในประเทศที่ผ่านมา
ทำให้ความคืบหน้าโครงการของลูกค้าของบริษัทฯล่าช้า
ซึ่งส่งผลกระทบต่อการจัดส่งสินค้าของบริษัทฯเข้าสู่หน้างานที่ต้องชะลอไปตามสถานการณ์
จากปัจจัยภายนอกดังกล่าว จึงเป็นเหตุรายได้และกำไรของบริษัทฯลดลงอย่างมีนัยสำคัญ
และส่งผลกระทบต่อสภาพคล่องของบริษัทฯ
ทำให้ไม่สามารถชำระหนี้ให้แก่เจ้าหนี้ตามที่กำหนดในแผนฟื้นฟูกิจการได้ แต่ทั้งนี้
บริษัทฯก็ไม่ได้นิ่งนอนใจ และได้ใช้ความพยายามอย่างเต็มกำลังเพื่อการฟื้นฟูสภาพคล่อง เช่น
การควบคุมค่าใช้จ่าย การติดต่อขอวงเงินขายลดใบส่งสินค้ากับธนาคาร
การนำเสนอสินค้าแก่ลูกค้าทั้งใน และต่างประเทศเพื่อเพิ่มยอดขาย
ประกอบกับในปัจจุบันบริษัทฯได้เริ่มทยอยส่งสินค้าให้แก่ลูกค้าแล้ว และคาดว่าจะมีรายได้เข้ามา
ช่วยให้สภาพคล่องของบริษัทดีขึ้น

วันที่ 3 ธันวาคม 2553 และวันที่ 22 ธันวาคม พ.ศ. 2553
บริษัทฯได้เสนอหารือเกี่ยวกับแนวทางการแก้ไขแผนฟื้นฟูกิจการต่อที่ประชุมคณะกรรมการเจ้าหนี้

วันที่ 24 ธันวาคม 2553, วันที่ 18 มีนาคม 2554 และวันที่ 8 เมษายน 2554
บริษัทฯได้ยื่นข้อเสนอขอแก้ไขแผนฟื้นฟูกิจการ ครั้งที่ 1
ต่อมาเจ้าพนักงานพิทักษ์ทรัพย์ได้รายงานผลการลงของที่ประชุมเจ้าหนี้ ที่จัดขึ้นเมื่อวันที่ 22 เมษายน
2554 ที่ยอมรับข้อเสนอขอแก้ไขแผนดังกล่าวไปยังศาลล้มละลายกลาง
โดยมีเจ้าหนี้เข้าร่วมประชุมและมีสิทธิออกเสียงจำนวน 7 ราย เป็นจำนวนหนี้รวม
1,596,690,177.56 บาท
ซึ่งที่ประชุมเจ้าหนี้ได้ลงมติยอมรับข้อเสนอขอแก้ไขแผนดังกล่าวด้วยจำนวนหนี้ทั้งสิ้น
967,493,857.42 บาท คิดเป็นร้อยละ 62.07 ของเจ้าหนี้ที่ออกเสียงและลงมติ
ซึ่งเป็นจำนวนหนี้ไม่น้อยกว่าร้อยละ 50 แห่งจำนวนหนี้ทั้งหมดของเจ้าหนี้
จึงเป็นกรณีที่เจ้าหนี้ลงมติยอมรับข้อเสนอขอแก้ไขแผนฟื้นฟูกิจการของบริษัทฯ โดยในวันที่ 19
กันยายน 2554
ศาลล้มละลายกลางได้มีคำสั่งเห็นชอบด้วยแผนฉบับแก้ไขตามมติพิเศษของที่ประชุมเจ้าหนี้ที่จัดขึ้นเมื่อวันที่
22 เมษายน 2554 โดยผู้บริหารแผนจะเริ่มจ่ายชำระตามแผนฉบับแก้ไขในงวดไตรมาส 4 ปี 2554
โดยจ่ายชำระในวันทำการสุดท้ายของไตรมาส

เนื่องจากในเดือนตุลาคม 2554 ได้เกิดอุทกภัยครั้งใหญ่ร้ายแรงเกิดขึ้น ทำให้บริษัทฯ
ได้รับความเสียหายอย่างหนัก โรงงาน เครื่องจักร-อุปกรณ์ และวัตถุดิบ ของบริษัทฯ
ได้รับความเสียหายอย่างมาก ทำให้ต้องหยุดกระบวนการผลิตชั่วคราว ตั้งแต่กลางเดือนตุลาคม
จนถึงเดือน ธันวาคม 2554
พนักงานและคนงานหยุดงานเนื่องจากไม่สามารถเดินทางและเข้าทำงานได้ ทำให้บริษัทฯ
ไม่สามารถจ่ายชำระหนี้ให้แก่เจ้าหนี้ตามแผนฟื้นฟูฉบับแก้ไขได้
ผู้บริหารแผนจึงได้จัดให้มีการประชุมกรรมการเจ้าหนี้เพื่อขอความเห็นชอบในการขยายเวลาการชำระหนี้สำหรับไตรมาส
4 ปี 2554 ไปชำระในปี 2560
โดยผู้บริหารแผนได้ทำหนังสือขออนุมัติเลื่อนการชำระครั้งนี้ให้แก่เจ้าหนี้ทุกรายเพื่ออนุมัติซึ่งมีเจ้าหนี้บางรายไม่ยืนยันกลับมา
ทำให้บริษัทฯ ไม่สามารถขยายเวลาการจ่ายชำระได้

บริษัทฯ ได้ทำการจ่ายชำระเจ้าหนี้สำหรับงวดไตรมาส 4 ปี 2554
โดยการจ่ายชำระเงินต้นและดอกเบี้ยเป็น 3 งวด ในปี 2555 จนแล้วเสร็จ
และได้ดำเนินการเรื่องการแปลงหนี้เป็นทุนให้แก่เจ้าหนี้ตามแผนฟื้นฟูกิจการ
และได้จดทะเบียนเพิ่มทุนและแก้ไขหนังสือรับรองและหนังสือบริคณห์สนธิของบริษัทฯ เมื่อวันที่ 16
มีนาคม 2555

เนื่องจากบริษัทได้รับผลกระทบจากมหาอุทกภัยครั้งใหญ่ในช่วงปลายปีพ.ศ. 2554
ส่งผลให้ทรัพย์สินของบริษัททั้งอาคาร เครื่องจักร และวัตถุดิบได้รับความเสียหายอย่างหนัก
จวบจนปัจจุบันบริษัทไม่สามารถนำเงินที่จะได้รับจากการเงินประกันภัยค่าเสียหายมาซ่อมแซมทรัพย์สินที่เสียหายได้
และบริษัทไม่สามารถจัดหาเงินทุนเพื่อการซ่อมแซมทรัพย์สินและใช้เป็นเงินทุนหมุนเวียนได้
ส่งผลให้บริษัทต้องหยุดดำเนินการผลิตสินค้าชั่วคราว
เป็นเหตุให้รายได้ของบริษัทลดลงอย่างมีนัยสำคัญ
บริษัทจึงไม่สามารถชำระหนี้แก่เจ้าหนี้ตามเงื่อนไขในแผนฟื้นฟูกิจการได้ ดังนั้น เมื่อวันที่ 13
กรกฎาคม 2555 วันที่ 3 ตุลาคม 2555 และวันที่ 9 พฤศจิกายน 2555
ผู้บริหารแผนจึงขอแก้ไขแผนฟื้นฟูกิจการ เพื่อให้บริษัทสามารถชำระหนี้แก่เจ้าหนี้ต่างๆ ได้
โดยการสรรหาผู้ร่วมลงทุนที่มีศักยภาพทางการเงินและธุรกิจและจ่ายชำระหนี้ให้แก่เจ้าหนี้ครั้งเดียวทั้งจำนวน
โดยมีสาระสำคัญคือ คำขอแก้ไขแผนฉบับที่

1.  เพิ่มเติมวิธีการจ่ายชำระหนี้ด้วย 1)
    เงินค่าสินไหมทดแทนที่จะได้รับตามสัญญาประกันความเสี่ยงภัยทรัพย์สินที่บริษัทฯได้เข้าทำสัญญากับบริษัท
    กรุงเทพประกันภัย จำกัด (มหาชน) บริษัทฯจะหักเงินค่าสินไหมทดแทนจำนวน 35,500,000
    บาท
    เพื่อสำรองไว้เป็นค่าซ่อมแซมหรือเปลี่ยนแทนทรัพย์สินที่จำเป็นต่อการดำเนินงานของบริษัทฯ
    ที่ได้รับความเสียหายจากอุทกภัย
    และไม่สามารถซ่อมแซมได้หรือหากจะมีการซ่อมแซมทรัพย์สินดังกล่าวก็จะมีค่าใช้จ่ายสูง 2)
    เปลี่ยนแปลงแก้ไขตารางการจ่ายชำระหนี้ภายใน 10 ปี
    เพื่อให้สอดคล้องกับความสามารถในการจ่ายชำระ

2.  เพิ่มบทที่ 14 ให้บริษัทสามารถดำเนินการสรรหาผู้ร่วมลงทุนที่มีศักยภาพทางธุรกิจ
    และทางการเงินที่สามารถเอื้อประโยชน์ต่อการดำเนินงานในอนาคตของบริษัทฯ
    ผู้ร่วมลงทุนอาจร่วมลงทุน โดยการซื้อหุ้นเพิ่มทุนของบริษัท และ/หรือ
    ซื้อหุ้นจากการแปลงหนี้เป็นทุนของบริษัท โดยบริษัทฯ
    จะดำเนินการสรรหาผู้ร่วมลงทุนภายในระยะเวลา 6
    เดือนนับแต่วันที่ศาลมีคำสั่งเห็นชอบด้วยแผนตามคำร้องฉบับแก้ไขเพิ่มเติมครั้งที่ 2
    โดยมีมูลค่าการเข้าร่วมลงทุนไม่น้อยกว่า 90,000,000.00 บาท
    และชำระหนี้ครั้งเดียวทั้งจำนวนให้แก่เจ้าหนี้ตามแผนฟื้นฟูกิจการ
    และเพิ่มเติมวิธีการจ่ายชำระด้วยเงินค่าสินไหมทดแทนที่จะได้รับตามสัญญาประกันความเสี่ยงภัยทรัพย์สินที่บริษัทฯได้เข้าทำสัญญากับบริษัท
    กรุงเทพประกันภัย จำกัด (มหาชน)

ต่อมาบริษัทได้ถอนคำขอแก้ไขแผนฉบับที่ 1 และคงเหลือเฉพาะคำร้องขอแก้ไขแผนฉบับที่ 2
เกี่ยวกับการสรรหาผู้ร่วมทุนรายใหม่ โดยเมื่อวันที่ 28 พฤศจิกายน 2555
ที่ประชุมโดยมติพิเศษของเจ้าหนี้ยอมรับข้อเสนอขอแก้ไขแผนของผู้บริหารแผน อย่างไรก็ตามเมื่อวันที่
7 มีนาคม 2556
ศาลล้มละลายกลางมีคำสั่งไม่เห็นชอบด้วยกับข้อเสนอขอแก้ไขแผนของผู้บริหารแผนดังกล่าว

บริษัทฯ จึงยื่นคำร้องขอแก้ไขแผนฟื้นฟูกิจการต่อศาลล้มละลายกลางเมื่อวันที่ 2 เมษายน 2556
และวันที่ 25 เมษายน 2556
โดยผู้บริหารแผนได้เพิ่มเติมวิธีการจ่ายชำระหนี้ให้แก่เจ้าหนี้ครั้งเดียวทั้งจำนวน
โดยการสรรหาผู้ร่วมลงทุนที่มีศักยภาพทางธุรกิจและทางการเงินที่สามารถเอื้อประโยชน์ต่อการดำเนินงานในอนาคตของบริษัทฯ
โดยมีมูลค่าการลงทุนไม่น้อยกว่า 130,000,000 บาท
เพื่อจ่ายชำระหนี้ให้แก่เจ้าหนี้ครั้งเดียวทั้งจำนวน โดยการสรรหานักลงทุนเข้าร่วมลงทุน
ผู้บริหารแผนจะดำเนินการเพิ่มทุนจดทะเบียนของบริษัทฯ เพื่อรองรับการเข้าร่วมลงทุนของนักลงทุน
ในสัดส่วนไม่ต่ำกว่าร้อยละ 75 ของทุนภายหลังการเพิ่มทุนของนักลงทุน ในจำนวนไม่น้อยกว่า
100,000,000 บาท โดยการออกหุ้นสามัญเพิ่มทุนให้แก่นักลงทุน ในขณะนั้นมีมูลค่าที่ตราไว้หุ้นละ 1
บาท
และเงินสดจากการจำหน่ายเงินลงทุนในบริษัทย่อยที่จะถูกจัดตั้งขึ้นใหม่เพื่อรับโอนธุรกิจผลิตและจำหน่ายเฟอร์นิเจอร์จากไม้และผลิตภัณฑ์จากไม้ของบริษัทฯ
จำนวนประมาณ 30,000,000 บาท
ซึ่งที่ประชุมเจ้าหนี้มีมติพิเศษยอมรับข้อเสนอขอแก้ไขของผู้บริหารแผนเมื่อวันที่ 30 เมษายน 2556
และศาลล้มละลายกลางได้มีคำสั่งเห็นชอบด้วยแผนแล้วเมื่อวันที่ 2 กรกฎาคม 2556

เมื่อวันที่ 31 ตุลาคม 2556 บริษัทฯ ได้รับหนังสือแสดงความประสงค์เข้าร่วมลงทุนจากนายชูชาติ
ชัยชูเกียรติ และนายสมพงษ์ ปิยะบงการ โดยการเข้าซื้อหุ้นเพิ่มทุนของบริษัทฯ
ตามเงื่อนไขที่กำหนดไว้ในแผนฟื้นฟูกิจการ เพื่อนำเงินที่ได้จ่ายชำระหนี้ให้แก่เจ้าหนี้
ใช้เป็นเงินทุนหมุนเวียนและชำระค่าใช้จ่ายและค่าใช้จ่ายค้างจ่ายของบริษัทฯ
ตามที่กำหนดไว้ในแผนฟื้นฟูกิจการ โดยที่ต้องมีสัดส่วนการถือครองหุ้นของบริษัทฯ
ในอัตราไม่น้อยกว่าร้อยละ 75 ของทุนจดทะเบียนและทุนชำระแล้วภายหลังการปรับโครงสร้างทุน
รวมถึงบริษัทฯ ได้รับหนังสือแสดงเจตจำนงการซื้อธุรกิจไม้จาก Mr. Diego Vassalie
และต่อมาเมื่อวันที่ 15 พฤศจิกายน 2556 คณะกรรมการบริษัทฯ
มีมติอนุมัติให้ดำเนินการเข้าร่วมลงทุนตามเงื่อนไขกำหนด
และจำหน่ายเงินลงทุนในบริษัทย่อยอันได้แก่ บริษัท ซัน แคบิเนท จำกัด, บริษัท ลองซานวีเนียร์
จำกัด และ SWI International Holdings Co.,Ltd. ในราคาไม่ต่ำกว่าร้อยละ 1
ของเงินลงทุน กล่าวคือ 1,205,616.40 บาท ซึ่งดำเนินการแล้วเสร็จในวันที่ 29 พฤศจิกายน
2556

บริษัทฯ ได้ดำเนินการจัดตั้งบริษัท ซันแอสเซท แอนด์ บิสซิเนส จำกัด (“ซันแอสเซท”)
และทำการโอนธุรกิจผลิตและจำหน่ายเฟอร์นิเจอร์จากไม้และผลิตภัณฑ์จากไม้ให้แก่ซันแอสเซท
แล้วเสร็จเมื่อวันที่ 16 ธันวาคม 2556 ต่อมาบริษัทฯ
ได้ดำเนินการจำหน่ายเงินลงทุนในซันแอสเซทให้แก่ Mr. Diego Vassalie ด้วยมูลค่า
30,000,000 บาท และบริษัทฯ ได้รับเงินจากการจำหน่ายเงินลงทุน โดยเมื่อวันที่ 24 ธันวาคม
2556 และบริษัทฯ ได้หยุดประกอบธุรกิจผลิตและจำหน่ายเฟอร์นิเจอร์จากไม้และผลิตภัณฑ์จากไม้แล้ว

บริษัทฯ ได้รับเงินจากการเข้าร่วมลงทุนเป็นจำนวนรวม 130,000,000 บาท จากกลุ่มนักลงทุนฯ
โดยแบ่งออกเป็น จำนวน 100,000,000 บาท ได้รับจากการเพิ่มทุนและอีกจำนวน 30,000,000
บาท ได้รับจากการจำหน่ายเงินลงทุนในซัน แอสเซทให้แก่ Mr. Diego Vassalie
ตามที่กล่าวถึงข้างต้น และ บริษัทฯ
ได้ชำระหนี้ให้กับเจ้าหนี้ครบถ้วนตามที่กำหนดไว้ในแผนฟื้นฟูกิจการเป็นที่เรียบร้อยแล้วเมื่อวันที่ 25
ธันวาคม 2556

วันที่ 9 มกราคม 2557 บริษัทฯ
โดยผู้บริหารแผนได้ยื่นคำร้องขอยกเลิกการฟื้นฟูกิจการต่อศาลล้มละลายกลาง
เนื่องจากผู้บริหารแผนเห็นว่า บริษัทฯ
ได้ชำระหนี้ให้แก่เจ้าหนี้ตามแผนการจ่ายชำระจากเงินทุนใหม่ของผู้ถือหุ้นหรือเงินลงทุนของนักลงทุนแล้ว
ซึ่งศาลล้มละลายกลางมีคำสั่งนัดพิจารณาคำร้องขอยกเลิกการฟื้นฟูกิจการ และในวันที่ 20 มีนาคม
2557 ศาลล้มละลายกลางได้พิเคราะห์ตามคำร้องยกเลิกการฟื้นฟูกิจการ คำร้องชี้แจง
รายงานของเจ้าพนักงานพิทักษ์ทรัพย์ และเอกสารทั้งหมดในสำนวนแล้ว
เห็นว่าคดีนี้ได้ดำเนินการฟื้นฟูสำเร็จแล้วตามแผน เมื่อไม่มีเจ้าหนี้รายใดคัดค้าน